Да пачатку вучобы дзеці прыйшлі на Дзень першакурсніка. Так яны ўбачылі, што тут ёсць не толькі цікавая вучоба, але і не менш займальнае пазанавучальнае жыццё. Абітурыенты наведалі 12 заняткаў: 3 пары ў дзень з панядзелка па чацвер. У раскладзе – прадметы розных спецыяльнасцяў факультэта: гісторыя менеджменту, кампютарная вёрстка, тэхніка тэлерадыёвяшчання, грамадзянская пазіцыя журналіста, руская літаратура, англійская мова і іншыя. Абітурыентам выпала не толькі слухаць лекцыі, але і выконваць практычныя заданні. На ўсіх парах арганізатары праекта былі з дзецьмі, не пакідалі іх адных у незнаёмых групах. На партале studlive.by будзе апублікаваны агульны матэрыял, дзе героі праекта апішуць свае студэнцкія будні. Публікацыя спатрэбіцца абітурыентам пры паступленні на журналісцкія спецыяльнасці.